1-Adeg n tmeṭṭut d tmedyazt tuntit deg tmetti taqbaylit: Ɣas neqqar tameṭṭut d lsas, argaz d ajgu alemmas, maca di tmetti n zik di zzman n yiɣil, tameṭṭut taqbaylit tedder ddaw n tecḍaḍt n urgaz. 1, akka i tebna tebna tmetti n leqbayel, ayen I d-yerra umnar d ccɣel n tmeṭṭut, ayen yellan berra akin d ccɣel n urgaz. Awal-is yekmen ur d-iteffeɣ ara ɣer berra, ulac-it la di lǧameɛ la di ssuq, dayen yesbeyyinen belli tameṭṭut tettwaɛzel di tmetti.